b'\n_START_ARTICLE_\nUSS Montauk (1862)\n_START_SECTION_\nPalvelus\n_START_PARAGRAPH_\nAluksen ollessa t\xc3\xa4rkein k\xc3\xa4ytett\xc3\xa4viss\xc3\xa4 oleva ironclad-alus hy\xc3\xb6k\xc3\xa4tt\xc3\xa4ess\xc3\xa4 Charlestoniin se l\xc3\xa4hti 24. joulukuuta 1862 New Yorkista. Alus saapui Port Royaliin South Carolinaan 19. tammikuuta 1863 liittyen Etel\xc3\xa4-Atlantin sulkulaivueeseen. Du Pont l\xc3\xa4hetti Montaukin, Senecan, Wissahickon, Dawnin ja C. P. Williamsin tulittamaan Fort McAllisteria Georgiassa testatakseen ironcladien soveltuvuutta teht\xc3\xa4viin. Vaikka Montauk ei k\xc3\xa4rsinyt vaurioita, vaikka siihen osui 13 tai 14 kranaattia. Ironcladit uusivat hy\xc3\xb6kk\xc3\xa4yksen 1. helmikuuta, jolloin ne tulittivat linnaketta vaurioittaen sit\xc3\xa4 pahoin. Montaukiin osui 48 kertaa. Alus tuhosi saarronmurtaja CSS Rattlesnaken 28. helmikuuta Ogeechee-joella, mutta alus vaurioitui osuttuaan miinaan._NEWLINE_Alus siirtyi 1. huhtikuuta North Edison -joelle valmistautuakseen hy\xc3\xb6kk\xc3\xa4ykseen Charlestoniin. Amiraali Du Pontin ironcladit hy\xc3\xb6kk\xc3\xa4siv\xc3\xa4t iltap\xc3\xa4iv\xc3\xa4ll\xc3\xa4 7. huhtikuuta Fort Sumteriin. Alukset joutuivat rannikkotykist\xc3\xb6n tuleen, johon ne vastasivat. Alukset vet\xc3\xa4ytyiv\xc3\xa4t illalla. Alusten vauriot estiv\xc3\xa4t uusimasta hy\xc3\xb6kk\xc3\xa4yst\xc3\xa4 seuraavana p\xc3\xa4iv\xc3\xa4n\xc3\xa4._NEWLINE_Alukset hy\xc3\xb6kk\xc3\xa4siv\xc3\xa4t 10. hein\xc3\xa4kuuta Fort Wagneriin Morris Islandilla, mink\xc3\xa4 valtaus oli t\xc3\xa4rke\xc3\xa4\xc3\xa4 Charlestonin sataman puolustuksen murtamiseksi. Osasto tulitti p\xc3\xa4ivitt\xc3\xa4in Fort Wagneria, kunnes konfederaation joukot evakuoivat linnoituksen 6. syyskuuta. Alukset palasivat operoimaan Fort Sumterin ja Fort Moultrien valtaamiseksi, miss\xc3\xa4 ne olivat vuoden loppuun._NEWLINE_Alus oli Charlestonin edustalla hein\xc3\xa4kuuhun 1864 saakka, jolloin se siirrettiin Stonojoelle. Helmikuussa 1865 alus siirrettiin Cape Fear -joelle. Sis\xc3\xa4llissodan p\xc3\xa4\xc3\xa4tytty\xc3\xa4 alus siirrettiin Washingtoniin, miss\xc3\xa4 se palveli 27. huhtikuuta John Wilkes Boothin kelluvana arkun s\xc3\xa4ilytyspaikkana ja sen j\xc3\xa4lkeen kuuden salamurhaan osallistuneen vankilana._NEWLINE_Alus poistettiin palveluksesta vuonna 1865 Philadelphiassa, jossa se oli reserviss\xc3\xa4. Alus myytiin 14. huhtikuuta 1904 Frank Samuelille.'